Exaltatio Crucis

Exaltatio Crucis (Graece ἡ ὕψωσις τοῦ Σταυροῦ) est festum Christianum, quod ab Ecclesia Catholica die 14 Septembris, ab ecclesiis Orthodoxis 14 Septembris Calendario Iuliano (scilicet 27 Septembris Gregoriano), et ab Ecclesia Armena die Domini, quae inter 11 et 17 Septembris incidit, celebratur. Unum e duodecim festorum principalium Orthodoxorum est.

Historia
Crux Christi a Sancta Helena Hierosolymis anno 326 inventa esse dicitur. Exaltationis eius festum institutum est anno 335, quo initiata est ; dedicatio vero incidit in diem 13 Septembris.

In ecclesiis orientalibus, dies 13 Septembris profestum Exaltationis est, et per octo dies celebratur. In liturgico diei officio canitur canon a Sancto  hymnographo compositus. 

In Ecclesia autem Romana, ad vesperas hymnus Vexilla Regis prodeunt a Sancto Venantio Fortunato compositus canitur.Liber hymnarius cum Invitatoriis et aliquibus Responsoriis (Solesmis: MCMLXXXCIII) [p. 58, 433]. Ad matutinum lectiones secundi nocturni narrant Crucem Domini a Chosroa Persarum rege in Persidem ablatam esse et post quattuordecim annos ab Heraclio imperatore recuperatam iterumque Hierosolymis collocatam esse.Breviarium Romanum, editio nova typica: Pars autumnalis. Typis polyglottis Vaticanis 1949 [p. 523s]. Inventio Crucis a Sancta Helena in festo Inventionis sanctae Crucis in diem 3 Maii incidente olim commemorabatur.B. Cornet (1952). "La Fête de la Croix du 3 mai." Revue belge de Philologie et d'Histoire 30 (3–4): 837–48., sed hoc festum a 1960 e Kalendario Romano expulsum est.

Notae

 Nexus externi 

Categoria:Duodecim festa principalia Orthodoxa
Categoria:Ecclesia Catholica
Categoria:Ecclesia Orthodoxa Graeciae
Categoria:Ecclesia Orthodoxa Russica
Categoria:Ecclesiae Orthodoxae
Categoria:Feriae Christianae
Categoria:Ritus Septembris